КОМИ РЕСПУБЛИКАСА ЭКОНОМИКА СÖВМÖДАН МИНИСТЕРСТВОЛÖН ТШÖКТÖД

**Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын контроль нуöдöм кузя государственнöй мог збыльмöдан административнöй регламент вынсьöдöм йылысь**

Коми Республикаса Юралысьлöн 2009 во апрель 30 лунся 101-р №-а тшöктöмлысь 2 п. 2пп. олöмö пöртöм могысь

ТШÖКТА:

1. Вынсьöдны государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын контроль нуöдöм кузя государственнöй мог збыльмöдан административнöй регламент (1 содтöд).

2. Государственнöй заказ бöрся видзöдан да регулируйтан юкöнлы котыртны государственнöй мог збыльмöдöм кузя удж вылынджык индöм административнöй регламент серти.

3. Тайö тшöктöдсö олöмö пöртöм бöрся кута видзöдны ачым.

Министр И.Е. Стукалов

Сыктывкар

2009 вося июнь 26 лун

203 №

Коми Республикаса

экономика сöвмöдан

министерстволöн

2009 во июнь 26 лунся 203 №-а

тшöктöд дорö содтöд

**Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын контроль нуöдöм кузя государственнöй мог збыльмöдан**

**административнöй регламент**

**I. Панас**

1.1. Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын контроль нуöдöм кузя государственнöй мог збыльмöдан административнöй регламентыс (водзö – Регламент) индö удж нуöдан кадколаст да сьöрсьöн-бöрсьöн удж нуöдöм (административнöй процедура), Коми Республикаса экономика сöвмöдан министерстволöн тэчас юкöдув да чина йöз костын йитöд кутан пöрадок, заказъяс иналан юкöнын контроль нуöдöм кузя государственнöй мог збыльмöдiгöн государственнöй власьт органъяскöд, меставывса асвеськöдлан органъяскöд да организацияяскöд сылысь йитöд кутан пöрадок прöверкаяс нуöдöмöн сы кузя, кыдзи государственнöй да муниципальнöй заказчик, государственнöй да муниципальнöй заказчикъяслы заказъяс иналöм кузя могъяс збыльмöдöм вылö уполномочитöм орган (водзö – уполномочитöм орган), специализируйтöм организация, конкурснöй, аукционнöй, котировочнöй комиссия, кодöс уполномочитöма заказъяс иналöм йылысь юöр йöзöдöм вылö «Öтуввезын» нуöдны официальнöй сайт (водзö – официальнöй сайт), да заказъяс иналан кывкöртöдъяс кузя кырымалöм государственнöй да муниципальнöй контрактъяслысь реестръяс нуöдöм вылö уполномочитöм орган (водзö – прöверитан субъектъяс) кутчысьöны Коми Республикаса государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналiгöн (водзö – государственнöй мог) заказъяс иналан юкöнын Россия Федерацияса законодательствоö да Россия Федерацияса мукöд нормативнöй правовöй актö планöвöй да непланöвöй прöверкаяс нуöдöмöн.

1.2. Государственнöй мог збыльмöдö Коми Республикаса экономика сöвмöдан министерство (водзö – Министерство).

1.3. Государственнöй могыс збыльмöдсьö со мый серти:

– Россия Федерацияса гражданскöй кодекс («Россия Федерацияса законодательство собрание», 1994, 32 №, 3301 ст.; 1996, 5 №, 410 ст.; «Российскöй газет», 1994, 238-239 №; 1996, 23 №, 24№, 25 №, 27 №);

– Россия Федерацияса бюджетнöй кодекс («Россия Федерацияса законодательство собрание», 1998, 31 №, 3823 ст.; «Российскöй газет», 1998, 153-154 №);

– Административнöй право торкалöмъяс йылысь Россия Федерацияса кодекс («Российскöй газет», 2001, 256 №; «Парламентскöй газет», 2002, 2-5 №; «Россия Федерацияса законодательство собрание», 2002, 1 № (1 юк.), 1 ст.);

– «Государственнöй да муниципальнöй коланлун вылö вузöс вайöм, уджъяс вöчöм, услугаяс сетöм вылö заказъяс иналöм йылысь» 2005 во июль 21 лунся 94-ФЗ №-а Федеральнöй оланпас (водзö – Заказъяс иналöм йылысь оланпас) («Россия Федерацияса законодательство собрание», 2005, 30 № (1 юк.);

– «Конкуренция дорйöм йылысь» Россия Федерациялöн 2006 во июль 26 лунся 135-ФЗ №-а Федеральнöй оланпас («Российскöй газет», 2006, 162 №; «Россия Федерацияса законодательство собрание», 2006, 31 № (1 юк.), 3434 ст.; «Парламентскöй газет», 2006, 126-127 №);

– «Коми Республикалöн государственнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан юкöнын контроль нуöдöм вылö Коми Республикаса олöмö пöртысь власьт уполномочитöм орган йылысь» Коми Республикаса Правительстволöн 2006 во апрель 19 лунся 71 №-а шуöм («Республика», 2006, 71-72 №).

1.4. Государственнöй мог збыльмöдöмын помшуöмöн лоö планöвöй да непланöвöй прöверкаяс нуöдан помшуöмъяс кузя Министерствоöн примитöм решениеяс.

**II. Государственнöй мог збыльмöдан пöрадок дорö корöмъяс**

2.1. Государственнöй мог збыльмöдан правилöяс йылысь юöртан пöрадок:

2.1.1. Министерстволöн ин: 167010, Коми Республика, Сыктывкар, Интернациональнöй ул, 108 к.

Министерстволöн уджалан кад: быд лун, субöта да вежалун кындзи, 9.00-сянь 17.30-öдз (пекничаö 16.00-öдз), пажын 13.00-сянь 14.00-öдз.

Телефон: (8212) 21-45-08 (водзвежöс).

Гражданалы государственнöй мог збыльмöдан юалöмъяс кузя консультацияяс сетöм вылö телефонъяс: (8212) 24-21-43, 21-45-63, 44-52-14, 20-12-38.

Воан номеръяс йылысь, мый улын Министерстволöн делопроизводство системаын пасйöмаöсь государственнöй мог збыльмöдан юалöмъяс кузя запросъяс, справкаяс сетöм вылö телефон: (8212) 24-61-64.

Шыöдчöмъяс (норасьöмъяс) примитöмысь кывкутысьлöн телефон: (8212) 24-62-99.

Электроннöй пошта: minek@rkomi.ru.

2.1.2. Государственнöй мог збыльмöдöм вöсна кывкутысь чина йöзöн лоöны государственнöй заказ бöрся видзöдан да регулируйтан юкöнса гражданскöй служащöйяс.

2.1.3. Государственнöй мог збыльмöдöм йылысь юöр сетöны веськыда Министерстволöн жыръясын, телефонъяс пыр, кутшöмъясöс индöма тайö Регламентлöн II юкöдын 2.1 пунктса 2.1.1. подпунктын да сетöма Коми Республикаса официальнöй порталын, Öтуввезын инпас htth://www.rkomi.ru.

2.1.4. Кор прöверитан субъект Министерствоö шыöдчигöн кöсйö тöдмавны государственнöй мог збыльмöдан пöрадок йылысь юöрсö телефон пыр, прöверитан субъектлы вочакыв сетысь специалистлы, коді кывкутö государственнöй мог збыльмöдöмысь, колö висьтавны ассьыс ов, ним, вич, чин, юкöнлысь ним.

Телефон пыр сёрнитігöн специалистлы колö шуны кывъяссö ясыда, оз позь нуöдны «орчча сёрни» матігöгöрса йöзкöд да торкны сёрнисö мöд аппаратö звöнитöм вöсна.

2.2. Государственнöй мог збыльмöдан кадколаст индыссьö сы серти, ёна-ö сьöкыд уджыс да уна-ö материал колö видлавны, но кык тöлысьысь оз дырджык планöвöй да непланöвöй прöверка нуöдöм йылысь решение примитан лунсянь.

2.3. Прöверкаяссö нуöдöны тайö Регламент серти Министерствоса уполномочитöм государственнöй гражданскöй сдужащöйяс. Прöверкаяссö вермö нуöдны öти специалист либö кык да унджык специалистысь контрольнöй группа, öтиыс на пиысь лоö группаса юрнуöдысьöн.

2.4. Прöверкаяс вермöны лоны планöвöйöсь да непланöвöйöсь.

2.5. Планöвöй да непланöвöй прöверкаяс вермöны нуöдны:

1) прöверитан субъектлöн места да (либö) удж нуöдан места серти (водзö – выезднöй прöверкаяс);

2) прöверитан субъектлöн местаö да (либö) удж нуöдан местаö ветлытöг (водзö – камеральнöй прöверка).

Камеральнöй прöверка нуöдсьö Министерстволöн места кузя öнiя законодательство серти документъяс, кутшöмъяс эмöсь, документъяс, кутшöмъяс воöны прöверитан субъектъяссянь, кутшöмъясöс корöны да босьтöны тайö субъектъяслысь, государственнöй власьт органъяслысь, меставывса асвеськöдлан органъяслысь да организацияяслысь, видлалöмöн.

2.6. Планöвöй прöверкаöн лоö сэтшöм прöверка, кодöс пыртöма лöсялана календарнöй кадколастö (квартал, во джын либö во) лöсьöдöм прöверкаяс планö да вынсьöдöма Коми Республикаса экономика сöвмöдан министрöн (водзö – Министр).

Колана дырйи прöверкаяс планö вермасны пыртны вежсьöмъяс.

Прöверкаяс план лöсьöдöны прöверитан субъектъясöн заказъяс иналöм йылысь Россия Федерацияса законодательство да Россия Федерацияса мукöд нормативнöй правовöй акт торкалöмъяс йылысь юöр тöд вылö босьтöмöн.

2.7. Прöверка, мый абу пыртöма прöверкаяс планö, лыддьыссьö непланöвöйöн.

Непланöвöй прöверка индыссьö да нуöдсьö:

1) кор заказ иналöмын участвуйтысь шыöдчö государственнöй либö муниципальнöй заказчиклöн, уполномочитöм органлöн либö специализируйтöм организациялöн либö конкурснöй, аукционнöй либö котировочнöй комиссиялöн вöчöмтор (вöчтöмтор) вылö норасьöмöн;

2) кор воö заказъяс иналöм йылысь Россия Федерацияса законодательство да (либö) Россия Федерацияса мукöд нормативнöй правовöй акт торкöм йылысь юöр;

3) медым видзöдны, кыдзи збыльмöдöны аддзöм торкалöмъяссö бырöдöм йылысь предписаниеяс, кутшöмъясöс сетöма заказъяс иналöм йылысь Россия Федерацияса законодательство серти;

4) кор воö юöр сы йылысь, мый прöверитан субъект эз збыльмöд заказъяс иналöм йылысь Россия Федерацияса законодательство серти сетöм предписаниеяс, а сiдзжö воö юöр сы йылысь, мый индöм йöзсянь лоис вöчöмтор (вöчтöмтор), кöнi эм административнöй право торкалöм.

5) мукöд случай дырйи, мый индöма заказъяс иналöм йылысь Россия Федерацияса законодательствоöн.

2.8. Прöверка нуöдiгöн вермасны нуöдны воча прöверка. Воча прöверкасö нуöдöны гижöдъяс, документъяс да юöръяс öтувтöмöн организацияясын, кодъяс босьтiсны прöверитан субъектсянь сьöм, материальнöй донаторъяс да документъяс, прöверитан субъектлöн гижöдъяс, документъяс да юöръяс серти.

2.9. Öти прöверитан субъект серти планöвöй прöверкасö позьö нуöдны квайт тöлысьнас öтиысь оз унджык.

Öти специализируйтöм организация, конкурснöй, аукционнöй либö котировочнöй öти комиссия серти, пыр кадся уджалысь комиссияяс кындзи, планöвöй прöверкаяс нуöдöны öтиысь оз унджык восьса конкурс либö восьса аукцион нуöдöм йылысь извещение йöзöдан, пöдса конкурсын либö пöдса аукционын участвуйтны коран гижöд мöдöдан либö официальнöй сайтын котировкаяс запрос нуöдöм йылысь юöр сетан лунсянь государственнöй либö муниципальнöй контракт кырымалан, торгъяс нуöдны öткажитан либö став котировочнöй заявкаяс киритан лунöдз.

2.10. Государственнöй мог збыльмöдöм вылö жыръяс могмöдсьöны государственнöй мог збыльмöдöм вылö колана оборудованиеöн (компьютеръясöн, электроннöя арталан техникаöн, электроннöя юöртан средствоясöн, связь средствоясöн, Öтуввез пыртöмöн), юöр да справка сетан материалъясöн, улöсъясöн да пызанъясöн.

2.11. Государственнöй мог збыльмöдöмысь да сы йылысь юöр сетöмысь сьöм оз босьтсьы.

2.12. Государственнöй мог збыльмöдны кутшöмкö кад кежлö дугöдлöм вылö подувсö Россия Федерацияса законодательствоöн абу артыштöма.

**III. Административнöй процедура**

Государственнöй мог збыльмöдiгöн пöртсьöны олöмö татшöм административнöй процедураяс:

1) прöверка нуöдöм йылысь решение примитöм да прöверка дорö дасьтысьöм;

2) прöверка нуöдöм;

3) прöверкалöн помшуöмъяс кузя акт лöсьöдöм, прöверитан субъектса чина йöзöс прöверка кузя актöн тöдмöдöм;

4) прöверка нуöдiгöн аддзöм торкалöмъяс серти мераяс примитöм.

Государственнöй мог збыльмöдан блок-схема сетсьö Административнöй регламент дорö 1 содтöдын.

1. **Прöверка нуöдöм йылысь решение примитöм да прöверка дорö дасьтысьöм**

3.1.1. Административнöй процедура заводитöм вылö подулöн, мый йитчöма прöверка нуöдöм йылысь решение примитöмкöд да прöверка кежлö дасьтысьöмкöд, лоöны:

1) лöсялана календарнöй кадколаст вылö вынсьöдöм прöверкаяс план лöсялана прöверитан субъектлы прöверка нуöдан кадколастöн;

2) непланöвöй прöверка нуöдöм вылö подув, мый индöма тайö Регламентлöн II юкöдса 2.7. пункт серти.

3.1.2. Прöверка нуöдöны Министрлöн либö мортлöн, кодi збыльмöдö сылысь могъяссö, решение серти, мый оформитсьö тшöктöдöн Министерстволöн бланок вылын.

3.1.3. Планöвöй да непланöвöй прöверкаяс нуöдöм йылысь решениеяс примитöм да найöс дасьтöм вöсна кывкутысь чина йöзöн лоöны Министр, Коми Республикаса экономика сöвмöдан министрöс медводдза вежысь да Министрествоса государственнöй заказ бöрся видзöдан да регулируйтан юкöнса начальник.

Планöвöй да непланöвöй прöверкаяс нуöдöм йылысь решениеяс примитiгöн чина йöзлысь правояссö да могъяссö индöны чина регламентъясöн, мый вынсьöдöма урчитöм пöрадок серти.

3.1.4. Прöверка нуöдöм йылысь решение примитiгöн да прöверка кежлö дасьтысигöн министрлы:

1) колö:

– индыны пöверитан кадколастсö, мый оз вермы лоны дырджык планöвöй да непланöвöй прöверкаяс нуöдан лунсянь куим календарнöй воысь;

– прöверитан кадколаст, лыд да заказъяс иналан тэчас, контрольнöй группалöн состав серти индыны планöвöй да непланöвöй прöверка нуöдан кадколаст;

– индыны юрнуöдысьöс, контрольнöй группаö пырысьясöс, лэдзны прöверка нуöдöм йылысь тшöктöд да вынсьöдны прöверкалысь уджтассö (прöверка нуöдöм йылысь тшöктöд дорö содтöд);

2) эм право:

– торъя юалöмъяс прöверитöм вылö корны йöзöс индöм ногöн, кодъяс оз лоны Министерствоса чина йöзöн;

– кор колö, нюжöдны планöвöй да непланöвöй прöверкаяслысь нуöдан кадколастсö да йöзöдны прöверкаяс нуöдан вылö кадколаст нюжöдöм йылысь тшöктöд;

– примитны Министерстволöн места серти планöвöй да непланöвöй прöверкаяс нуöдöмын коланлун йылысь решениеяс.

3.1.5. Государственнöй заказ бöрся видзöдан да регулируйтан юкöнса начальниклы колö:

– сетны Министрлы планöвöй да непланöвöй прöверкаяс нуöдöм йылысь, юрнуöдысь да контрольнöй группаö пырысьяс йылысь вöзйöмъяс;

– дасьтыны прöверка нуöдöм йылысь тшöктöд бала да вынсьöдны прöверкалысь уджтас;

– дасьтысьны прöверка нуöдöм кежлö да мöдöдны колана дырйи прöверитан субъектлы планöвöй да непланöвöй прöверкаяс нуöдöм йылысь уведомление;

– видзöдны, кыдзи контрольнöй группа (специалист) дасьтысьö планöвöй да непланöвöй прöверка кежлö.

3.1.6. Контрольнöй группаса юрнуöдысь (специалист):

– дасьтö прöверка нуöдöм йылысь тшöктöд бала да прöверкалысь уджтас;

– чукöртö Министерствоын прöверитан субъект серти став материалсö;

– колана дырйи дасьтö государственнöй власьт органъясö, меставывса асвеськöдлан органъясö, мукöд организацияö прöверитан субъект серти колана юöр босьтöм могысь запросъяс.

3.1.7. Прöверка нуöдöм йылысь тшöктöдын индöны:

– прöверка нуöдöм вылö уполномочитöм мортлысь ов, ним, вич да чинлысь тыр ним;

– прöверитан субъектлöн ним, код серти прöверкаыс нуöдсьö;

– прöверка нуöдöм вылö право боксянь подув;

– прöверка нуöдан места (выезднöй прöверкалы);

– прöверитантор;

– прöверка нуöдан кадпас (заводитан да помалан лун);

– кадколаст, мый мунö прöверка вылö;

– прöверка сикас.

Кор прöверкасö нуöдö кымынкö прöверитысь, то тшöктöдын сiдзжö индыссьö, кодi на пöвстын лоö контрольнöй группаса юрнуöдысьöн.

3.1.8. Прöверкалöн уджтасö пырö сылöн сюрöсыс, медшöр объектъяс лыддьöг да прöверитан юалöмъяс.

3.1.9. Контрольнöй группаса юрнуöдысь (специалист) лöсьöдöм тшöктöд баласö да прöверкалысь уджтассö сетö кырымалöм вылö Министрлы либö сылысь могъяс збыльмöдысьлы.

3.1.10. Министр кырымалö тшöктöд баласö да прöверкалысь уджтассö либö бöр бергöдö сiйöс индöм документъяссö лöсьöдысь контрольнöй группаса юрнуöдысьлы (специалистлы) помöдз вöчöм вылö помкасö, мый вöсна эз позь кырымавны, индöмöн.

3.1.11. Кор тшöктöд бала да прöверкалысь уджтас бöр бергöдöны, контрольнöй группаса юрнуöдысьлы (специалистлы), кодi лöсьöдiс тайö документъяссö, колö бырöдны аддзöм тырмытöмторъяссö öти уджалан лунöн.

3.1.12. Планöвöй да непланöвöй прöверкаяс нуöдны право вылö тшöктöд бала лöсьöдöны гижöда формаöн. Планöвöй прöверка нуöдны право вылö тшöктöдсö колö кырымавны планöвöй прöверка нуöдан лунöдз куим уджалан лунысь оз сёрджык. Непланöвöй прöверка нуöдны право вылö тшöктöдсö позьö кырымавны кöть кор непланöвöй проверка заводитчытöдз.

3.1.13. Министрöн кырымалöм прöверка кузя тшöктöд да уджтас регистрируйтöны Коми Республикаса олöмö пöртысь власьт органъясын, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъясын делопроизводство кузя типöвöй инструкцияын урчитöм пöрадок серти, мый вынсьöдöма Коми Республикаса Правительстволöн 2006 во август 18 лунся 201 №-а шуöмöн.

3.1.14. Прöверка кежлö веькыда дасьтысьöм вылö подувнас лоö прöверка нуöдöм йылысь Министрöн йöзöдöм тшöктöд да прöверкалöн вынсьöдöм уджтас.

3.1.15. Прöверка кежлö дасьтысьö контрольнöй группаса юрнуöдысь (специалист), кодöс тшöктöдöн уполномочитöма прöверка нуöдöм вылö.

Контрольнöй группаса юрнуöдысь (специалист) прöверитан субъект кузя Министерствоса документъяс да содтöд босьтöм документ (юöр) подув вылын:

– туялö прöверитан субъектлысь удж урчитысь нормативнöй правовöй актъяс;

– стöчмöдö прöверитны колана юалöмъяс;

– туялö прöверитан субъектса воддза прöверкаяслöн помшуöмъяс кузя актъяс, предписаниеяс, вöзйöмъяс да предписаниеяс збыльмöдöм йылысь уведомление;

– туялö прöверитан субъекткöд йитчöм заказъяс иналöм кузя письмöяс, норасьöмъяс да шыöдчöмъяс;

– анализируйтö заказъяс иналöм йылысь юöр, мый йöзöдöма прöверитан субъектöн официальнöй сайтын;

– туялö прöверитан субъектöн государственнöй (муниципальнöй) контрактъяс кырымалöм йылысь юöръяс, мый пыртöма лöсялана контрактъяс реестрö;

– урчитö, кымын документ (юöр) ковмас видлавны прöверка нуöдiгöн.

3.1.16. Планöвöй да непланöвöй прöверкаяс нуöдöм йылысь решениеяс примитöмкöд да найöс дасьтöмкöд йитчöм действиеяс бöрся оперативнöя видзöдö Коми Республикаса экономика сöвмöдан министрöс медводдза вежысь.

3.1.17. Планöвöй да непланöвöй прöверка кежлö дасьтысьöмкöд йитчöм административнöй действиелöн медыджыд кадколастыс лоö куим уджалан лун.

3.1.18. Прöверка нуöдöм йылысь решение примитöмкöд да прöверка кежлö дасьтысьöмкöд йитчöм действиелöн помшуöмöн лыддьыссьö контрольнöй группаса юрнуöдысьлы (специалистлы) прöверка нуöдöм йылысь гижöда тшöктöд копия сетöм.

**2. Прöверка нуöдöм**

3.2.1. Административнöй удж заводитчан подулöн, мый йитчöма планöвöй да непланöвöй прöверка нуöдöмкöд, лоö Министрöн йöзöдöм прöверка нуöдöм йылысь тшöктöд.

3.2.2. Прöверка нуöдöм вöсна кывкутысьöн лоö контрольнöй группаса юрнуöдысь (специалист – прöверкасö кö нуöдö öти морт).

Планöвöй да непланöвöй прöверка нуöдöм вылö чина йöзлысь правоясыс да могъясыс урчитсьöны тайö Регламентöн.

3.2.3. Прöверка вермöны нуöдны прöверитан субъектлы гижöмöн водзвыв юöртöм бöрын.

3.2.4. Планöвöй прöверка нуöдан кадколастыс оз вермы лоны 30 календарнöй лунысь дырджык. Кор прöверкаыс сьöкыд, прöверитöм вылö юöрыс уна да ыджыд, Министрлöн тшöктöдöн тайö прöверкаыслысь кадколастсö вермасны нюжöдны, но 30 календарнöй лунысь оз унджык. Сэки, кор заказъяс иналöмын участвуйтыссянь воö норасьöм прöверитан субъектъяслöн вöчöмтор (вöчтöмтор) вылö, то непланöвöй прöверка нуöдан медiчöт кадколастыс лоö 5 уджалан лунысь оз дырджык.

3.2.5. Планöвöй да непланöвöй прöверкаяс нуöдöны прöверитан субъектлöн ин серти либö, кор колö, Министерстволöн ин серти. Бöръя случай дырйиыс прöверитан субъектса юрнуöдысьлы колö сетны Министерствоö став корöм документсö.

3.2.6. Прöверка нуöдöм вылö индöм специалистъяслöн уджмогъясыс вынсьöдсьöны служебнöй эскöданпасъясöн да Министрлöн тшöктöдöн.

3.2.7. Прöверка нуöдiгöн контрольнöй группаса юрнуöдысьлы:

1) колö:

– юöртны Министрлы прöверка нуöдöм кузя могъяс збыльмöдiгöн аслас заинтересованносьт йылысь, мыйысь вермасны ёсьмыны интересъяс;

– прöверкасö нуöдны тшöктöдын индöм стöч кадколаст да кадпас серти;

– индыны прöверка кузя заданиеяс, координируйтны да контролируйтны контрольнöй группаö пырысьяслысь уджсö;

– шыöдчыны прöверитан субъектса юрнуöдысь дорö заказъяс иналöм йылысь Россия Федерацияса законодательство да Россия Федерацияса мукöд нормативнöй правовöй акт торкалöмъяс кузя гöгöрвоöдöмъяс сетöм йылысь корöмöн;

– видзны государственнöй, коммерческöй, служебнöй, оланпасöн видзан мукöд гусятор кутысь юöр, мый йитчöма прöверитан субъектлöн уджкöд;

– кадысь кадö либö колана дырйи докладывайтны Министерстволöн государственнöй заказ бöрся видзöдан да регулируйтан юкöнса начальниклы прöверка нуöданног, збыль торкалöмъяс, лоöмторъяс йылысь, кутшöмъяс корöны виччысьтöг реагируйтöм, сы лыдын сэк, кор прöверитан субъектса юрнуöдысь оз сет корöм документъяссö, гöгöрвоöдöмъяссö да помкаяссö.

– оформитны контрольнöй группаö пырысьяслöн прöверка серти заданиеяс вöчöм йылысь отчётъяс подув вылын прöверка кузя акт, видзöдны, эмöсь-ö прöверка кузя акт дорö содтöд документъяс, гöгöрвоöдöмъяс да помкаяс;

2) сетöма право:

– корны прöверитан субъектса чина йöзсянь устнöя да гижöмöн заказъяс иналан процедураяс кузя докментъяс да босьтны найöс наöн урчитöм кадколастö;

– корны да босьтны документ копияяс да найöс колана ног оформитöм бöрын пуктыны прöверитан материалъяс дорö (бумага вылын документ копияяс колö кырымавны уполномочитöм мортöн да эскöдны печатьöн);

– босьтны прöверитан субъектса быд чина мортсянь, кодi участвуйтiс заказъяс лöсьöдöмын да (либö) иналöмын, устнöй да гижöда гöгöрвоöдöмъяс;

– лоны прöверитан субъектöн нуöдöм мероприятиеяс вылын, кутшöмъяс йитчöмаöсь заказ иналöм процедура нуöдöмкöд;

– пыртны, петкöдны ас организационнöй да техника средствояс да вöдитчыны наöн, сы лыдын компьютеръясöн, телефонъясöн.

Контрольнöй группаса юрнуöдысь öтнас кывкутö, кутшöм прöверка нуöдöма да кутшöм сылöн кывкöртöдъясын веськыдлуныс.

3.2.8. Контрольнöй группаö пырысьяслы (специалистъяслы):

1) колö:

– прöверкасö нуöдны тшöктöдын индöм стöч кадколаст да кадпас серти;

– ас кадö да бура збыльмöдны прöверка кузя задание да контрольнöй группаса юрнуöдысьлысь мукöд тшöктöмъяс;

– примитны видлалöм вылö прöверитан субъектса чина йöзсянь устнöй да гижöда гöгöрвоöдöмъяс да помкаяс прöверитiгöн аддзысьöм юалöмъяс кузя;

– прöверка кузя отчётъяс дасьтiгöн колö кутчысьны юöр сетöмын веськыдлун да подувлун, ясыдлун, дженьыдлун, гöгöрвоанлун да система серти гижан принципъясö;

– сетны прöверкалысь помшуöмъяссö прöверитöм юöръяс да збыль лоöмторъяс подув вылын, мый эскöдöма документ копияясöн, збыль лоöмтор контролируйтан процедураясöн, кывкутысь йöзлöн помкаясöн;

– вöдитчыны прöверкаяс нуöдiгöн босьтöм юöръясöн сöмын чин серти могъяс збыльмöдiгöн;

2) сетöма право:

– корны прöверитан субъектса чина йöзсянь прöверка нуöдöм вылö колана документъяс, найöс эскöдысь копияяс, устнöй да гижöда гöгöрвоöдöмъяс;

– пыртны прöверка нуöдöмсö бурмöдöм йылысь вöзйöмъяс.

Контрольнöй группаö пырысьяс быдöн торйöн кывкутöны сыысь, тырвыйö-ö да веськыда-ö сетöма контрольнöй группаса юрнуöдысьлы прöверка нуöдöм йылысь отчётыс да подулалöмаöсь-ö сылöн кывкöртöдъясыс.

3.2.9. Контрольнöй группаса юрнуöдысьлöн правояс да могъяс, мый индöма тайö Регламентын III юкöдлöн 2 юкöдувса 3.2.7. пунктын, паськалö специалист вылö, кодi прöверкасö нуöдö öтнас.

3.2.10. Прöверкаын участвуйтысь специалистъяс прöверкалöн уджтас серти урчитöны, колö-ö да позьö-ö вöдитчыны юöр босьтöм могысь сiйö либö мöд контрольнöй действиеöн, приёмöн да способöн, нуöдны-ö аналитическöй процедураяс, уна-ö колö босьтны став прöвеританторйысь юöръяссö, медым вöлi позянлун бура чукöртны колана юöръяссö да эскöданторъяссö.

3.2.11. Прöверка нуöдiгöн прöверитан субъектса юрнуöдысьлы да прöверитан субъектса чина йöзлы колö сетны отсöг кад нюжöдтöг да бура прöверкасö нуöдöмын, сы лыдын:

– колана дырйи котыртны прöверка нуöдысь специалистлы юрнуöдысь органъясö пырысь йöзкöд, а сiдзжö юралысь бухгалтеркöд, тэчас юкöдувса юрнуöдысьяскöд аддзысьлöм;

– индыны чина мортöс, кодi кутас кывкутны контрольнöй группаöс (специалистöс) сопровождайтöм вöсна;

– сетны прöверка нуан кадколаст кежлö жыр, кöнi позьö видзны документъяс, эм колана мебель, организационнöй да техника средствояс, сы лыдын связь средствояс;

– прöверка нуöдысь мортлöн корöм серти сыöн урчитöм кадколастö сетны колана документъяс либö лöсялана ногöн найöс эскöдöм копияяс;

– сетны устнöй да гижöда гöгöрвоöдöмъяс прöверка дырйи артмöм юалöмъяс кузя;

– сетны мукöд отсöг прöверка нуöдысь специалистъяслы.

Сэк, кор прöверка нуöдысь специалистлöн корöм серти документъяссö (налысь копияяссö) оз сетны сыöн урчитöм кадколастö либö найö абуöсь, прöверитан субъектса уполномочитöм мортлы тайö кадколастыс помасьтöдз колö сетны подулалöм эскöдан гижöд сы йылысь, мыйла корöмсö эз ло збыльмöдöма.

3.2.12. Прöверка дырйи видлалöны:

– локальнöй правовöй актъяс да мукöд документ, кутшöмъясöс йöзöдö прöверитан субъект государственнöй (муниципальнöй) коланлун вылö вузöс вайöм, уджъяс вöчöм, услугаяс сетöм вылö заказъяс котыртöм да иналöм могысь;

– эм-ö государственнöй (муниципальнöй) заказ иналан способ бöрйöм вылö право;

– ас кадö-ö йöзöдöма официальнöй печать изданиеын да официальнöй сайтын государственнöй (муниципальнöй) заказ иналöм йылысь юöр;

– лöсялöны-ö Россия Федерацияса законодательстволöн да Россия Федерацияса мукöд нормативнöй правовöй актлöн корöмъяслы конкурсъяс, аукционъяс, котировка запросъяс нуöдöм йылысь извещениеяс, а сiдзжö конкурснöй документация да аукцион йылысь документация;

– ас кадö-ö пыртöны конкурснöй документацияö, аукцион йылысь документацияö вежсьöмъяс;

– кутчысьöны-ö конкурснöй, аукционнöй документация положениеяслысь гöгöрвоöдöмъяс сетан пöрадокö;

– кутчысьöны-ö торгъясын да котировкаяс запросын, а сiдзжö налöн сюрöс серти, участвуйтöм вылö заявкаяс сетан пöрадокö;

– кутчысьöны-ö конкурсын участвуйтöм вылö заявкаяс восьтан, конкурсын участвуйтöм вылö заявкаяс видлалан, конкурсын участвуйтысьяслысь заявкаяс донъялан да öта-мöдыскöд öтлааститан пöрадокö;

– кутчысьöны-ö аукционын участвуйтöм вылö да аукцион нуöдöмын заявкаяс видлалан пöрадокö;

– кутчысьöны-ö котировочнöй заявкаяс примитан, видлалан да донъялан пöрадокö;

– подулалöма-ö сöмын öти поставщик (збыльмöдысь, пöдрадчик) дорын заказ иналöмыс;

– кыдзи кырымалöма государственнöй (муниципальнöй) контрактъяс;

– кыдзи нуöдöны государственнöй (муниципальнöй) контрактъяс кырымавтöг ньöбасян реестр;

– урчитöм пöрадок серти да ас кадö-ö сетöны государственнöй (муниципальнöй) контрактъяслысь реестр нуöдöм вылö уполномочитöм органö юöръяс.

3.2.13. Сэк, кор прöверитан субъект прöверка нуöдiгöн отсöг сетöм кузя могъяссö оз збыльмöд (оз колана ног збыльмöд) (вöчö прöверка нуöдiгöн паныд удж), контрольнöй группаса юрнуöдысь (специалист) гижö лöсялана акт да висьталö та йылысь Министрлы.

Прöверкалы паныд уджöн вермас лыддьыссьыны татшöм збыль лоöмтор:

– абу примитöма некутшöм мера, медым прöверка нуöдöм вылö уполномочитöм морт мытшöдтöг вермис пырны прöверитан субъектлöн зданиеö да мукöд служебнöй жырйö (ветлöмöн прöверка дырйи);

– абу сетöма прöверка нуöдысь специалистлöн корöм серти урчитöм кадколастö да тырвыйö документъяс (юöр) либö сылöн копияяс.

Прöверка нуöдны отсалöмын могъяс збыльмöдтöм кузя акт вöчсьö кык экземплярöн да кырымавсьö контрольнöй группаса юрнуöдысьöн (проверкасö кö нуöдö комиссия) либö специалистöн. Актлысь мöд экземплярсö сетöны (мöдöдöны) прöверитан субъектлöн уполномочитöм чина мортлы. Сiйöс кö лоö сетöма, то актлöн медводдза экземплярын пасйыссьö сетан кадпасыс, прöверитан субъектса уполномочитöм мортлöн чин, ов, ним, вич да кырымпас.

3.2.14. Сэки, кор прöверитан субъектса юрнуöдысь (сыöн мöд уполномочитöм морт) öткажитчö босьтны прöверка нуöдiгöн паныд удж йылысь актсö либö оз кöсйы татшöмтор вöчöмсö кырымавны, контрольнöй группаса юрнуöдысь (специалист) прöверка нуöдiгöн паныд удж йылысь быд актын вöчö лöсялана пас сы йылысь, мый индöм мортыс öткажитчис вöчны торъя действиесö.

Прöверка нуöдiгöн паныд удж йылысь актсö пуктöны прöверка нуöдан материалъяс дорö.

3.2.15. Прöверка нуöдöм бöрын Министр оперативнöя видзöдö контрольнöй группаса юрнуöдыссянь (специалистсянь) кадысь кадö устнöй юöръяс да, кор колö, торъя процедураяс (прöверитан этапъяс) нуöдöм йылысь гижöда юöръяс босьтöмöн.

3.2.16. Планöвöй да непланöвöй прöверка нуöдöмкöд йитчöм действиелöн помшуöмöн лыддьыссьö став босьтöм материал, документ да гöгöрвоöдöм кузя туялöмсö да видлалöмсö помалöм.

**3. Прöверкалöн помшуöмъяс кузя акт лöсьöдöм, прöверитан субъектса чина йöзöс прöверка кузя актöн тöдмöдöм**

3.3.1. Административнöй действие заводитöм вылö подулöн, мый йитчöма прöверка кузя акт лöсьöдöмкöд, лоö став воöм материал, документ да гöгöрвоöдöм туялöм да видлалöм.

Прöверка кузя акт лöсьöдан кадколаст оз вермы лоны став воöм материал, документ да гöгöрвоöдöм туялан да видлалан лунсянь 10 уджалан лунысь дырджык.

3.3.2. Контрольнöй группаса юрнуöдысьöн индöм кадколастö группаö пырысьяс сетöны прöверка кузя вöчöм заданиеяс йылысь отчётъяс машинописнöя да электроннöя (прöверкасö кö нуöдö контрольнöй группа), мый подув вылын группаса юрнуöдысьöн уполномочитöм öти специалист лöсьöдö прöверка кузя акт.

Специалист, кодi нуöдiс прöверкасö öтнас, лöсьöдö прöверка кузя актсö материалъяс, документъяс да гöгöрвоöдöмъяс видлалöм бöрын.

3.3.3. Прöверка кузя акт лыддьыссьö сэтшöм документöн, кöнi юöрсö оз позь ставлы йöзöдны, да сылысь сюрöссö Министерство оз паськöд мукöд йöзлы, Россия Федерацияса законодательствоöн индöм случайяс кындзи.

Прöверитан акт оформитöны бумага вылын кык экземплярöн тайö Регламентлöн III юкöдлöн 3 юкöдувса 3.3.4. пунктлöн корöмъяс серти.

3.3.4. Прöверка кузя акт артмö панас, шöр да кывкöртöд юкöнысь.

Актлöн панасö пырöны татшöм юöръяс:

– прöверитан сюрöс ним;

– прöверка кузя акт вöчан кадпас да места;

– прöверка нуöдан орган ним;

– юрнуöдысьлöн да контрольнöй группаö пырысьяслöн ов, ним, вич;

– прöверка индöм вылö подув, сы лыдын план серти индöм либö лöсялана органлöн корöм либö тшöктöм серти нуöдöм;

– прöверка нуöдан кадколаст да кадпас;

– прöверитан субъектлысь тыр ним да реквизитъяс, вот мынтысьлöн пас (ВМП);

– кутшöм ведомствоö пырö да прöверитан субъектлöн вылынджык сулалысь орган ним;

– орган, кодi нуöдiс заказъяс иналöм йылысь Россия Федерацияса законодательствоö кутчысьöм кузя воддза прöверкасö, да воддза кадколастö сыöн аддзöм торкалöмъяс бырöдöм йылысь юöръяс.

Прöверка кузя актлöн панас юкöнö вермасны гижны и мукöд колана юöр, мый йитчöма прöверкакöд.

Прöверка кузя актлöн шöр юкöнын пасйöны вöчöм уджсö, заказ иналöмын, контрактъяс кырымалöмын прöверитан процедураяс да прöверка уджтаслöн быд юалöм кузя аддзöм торкалöмъяс йылысь юöр.

Прöверка кузя актлöн бöръя юкöнын колö пасйыны прöверкалöн помшуöмъяс йылысь, сы лыдын аддзöм торкалöмъяс йылысь, öтувъя юöр, кутшöмöс сикасъяс серти группируйтöма, а сiдзжö прöверитан субъектöс прöверка кузя актöн тöдмöдöм йылысь либö тöдмасьны öткажитчöм йылысь юöр, юрнуöдысьлöн (либö сыöн уполномочитöм мöд мортлöн) кырымпас либö кырымавны öткажитчöм йылысь пасйöд.

Öти сяма торкалöмъяс йылысь юöръяссö вермасны группируйтны ведомосьтын, таблицаын, мукöд справочнöй материалын, кутшöмъясöс содтöны прöверка кузя актö. Та дырйи прöверка кузя актын индöны торкалöмъяс йылысь öтвывтан юöръяс лöсялана содтöдъяс вылö ыстысьöмöн.

3.3.5 Прöверка кузя акт лöсьöдiгöн специалистъяслы колö кутчысьны юöр сетöмын веськыдлун да подувлун, ясыдлун, дженьыдлун, гöгöрвоанлун да система серти гижан принципъясö.

Прöверкалöн помшуöмъяс гижöны актын прöверитöм юöръяс да збыльторъяс подув вылын, мый эскöдöма прöверитан да мукöд организацияын документъясöн, воча прöверкаяс нуöдöм да збыльлунсö контролируйтан процедураяс бöрын, мукöд контролируйтан удж бöрын помшуöмъясöн, специалистъяслöн да экспертъяслöн кывкöртöдъясöн, чина йöзлöн да материальнöя кывкутысь йöзлöн гöгöрвоöдöмъясöн.

Прöверка дырйи торкалöмъяс опишитiгöн колö быть пасйыны: кутшöм оланпас, мукöд нормативнöй правовöй акт либö сылысь торъя положениеяс вöлi торкöма, кодi, кутшöм кадколастö, кор да мыйын петкöдчисны торкалöмъясыс.

Прöверка кузя актö оз позь пыртны документъясöн либö прöверкалöн помшуöмъясöн эскöдтöм став сикас кывкöртöдъяс, чайтöмъяс да збыльторъяс.

Прöверка кузя актын оз позь донъявны прöверитан организацияяслысь чина йöзöс право боксянь да морально-этическöя, донъявны налысь вöчöмторсö, кöсйöмсö да медшöр могсö.

3.3.6. Прöверка кузя акт кырымалöны контрольнöй группаса юрнуöдысь (специалист), а колана дырйи и контрольнöй группаö пырысьяс, öтарладорсяньыс, да прöверитан субъектлöн юрнуöдысь, юралысь бухгалтер (бухгалтер) да заказъяс иналöмын кывкутысь чина морт, мöдарладорсяньыс.

Прöверка кузя акт лöсьöдан лунсянь куим уджалан лун чöжöн прöверитысьясöн прöверка кузя кырымалöм акт мöдöдöны прöверитан субъектлöн юрнуöдысьлы Министрöн кырымалöм сопроводительнöй письмööн. Актсö позьö мöдöдны пошта пыр, сетны прöверитан субъектлöн чина мортлы кырымпас серти либö сетны мöд ногöн, мый петкöдлö сiйöс пöлучитан кадпассö.

Прöверитан субъектса юрнуöдысьлы колö кырымавны прöверка кузя актсö да сетны сiйöс Министерствоö сiйöс пöлучитан лунсянь вит уджалан лунöн.

Кор акт серти сiйöс кырымалысь прöверитан субъектса чина йöзлöн эмöсь паныда вочакывъяс либö пасйöдъяс, то сэки асланыс кырымпас водзö пасйöны содтöд индöм да öттшöтш контрольнöй группаса юрнуöдысьлы (специалистлы) сетöны гижöда паныда вочакывъяс либö пасйöдъяс, кутшöмъясöс содтöны прöверитан материалъяс дорö да кутшöмъяс лоöны налöн торйöдтöм юкöнöн.

Контрольнöй группаса юрнуöдысьлы (специалистлы) вит уджалан лунöдз кадколастö колö прöверитны гижöм вочакывъяслысь либö пасйöдъяслысь подувсö да сетны на серти гижöда кывкöртöдъяс, кутшöмъясöс Министрöн видлалöм да вынсьöдöм бöрын мöдöдöны прöверитан субъектлы да öтвывтöны прöверитан материалъяскöд.

3.3.7. Кор прöверитан субъектса чина йöз öткажитчöны кырымавны либö босьтны прöверка кузя актсö, контрольнöй группаса юрнуöдысь (специалист) акт помас гижö прöверка кузя актöн найöс тöдмöдöм йылысь да сiйöс кырымавны либö босьтны öткажитчöм йылысь.

Татшöм случай дырйи прöверка кузя акт вермасны мöдöдны прöверитан субъектлы заказнöй письмööн пошта пыр сетöм йылысь уведомлениеöн либö мöд ногöн, мый петкöдлö сiйöс пöлучитан кадпассö. Та дырйи акт экземпляр дорö, мый кольöны Министерствоö видзöм вылö, содтöны акт мöдöдöмсö либö мöд ногöн сетöмсö эскöдысь документъяс.

3.3.8. Прöверка помалöм бöрын лöсьöдöны прöверитан материалъяс, кытчö пырöны прöверка кузя акт да сы дорö лöсялана ногöн оформитöм содтöдъяс, мый вылö эмöсь прöверка кузя актын ыстысьöмъяс (документъяс, документ копияяс, своднöй справкаяс, графикъяс, рöштшöтъяс, выпискаяс, планъяс, чина йöзлöн да материальнöя кывкутысьяслöн гöгöрвоöдöмъяс да с.в.).

3.3.9. Процедуралöн помшуöмöн лоö нуöдöм прöверкалöн помшуöмъяс серти оформитöм да кырымалöм акт.

**4. Прöверка нуöдiгöн аддзöм торкалöмъяс серти мераяс примитöм**

3.4.1. Кор планöвöй да непланöвöй прöверка дырйи сюрöны заказъяс иналöм йылысь Россия Федерацияса законодательстволöн торкалöмъяс, сэки примитöны мераяс заказъяс иналöм йылысь Оланпаслöн 17 статья серти:

1) заказчиклы, уполномочитöм органлы, специализируйтöм организациялы, конкурснöй, аукционнöй либö котировочнöй комиссиялы, кор вöчöмтор (вöчтöмтор) вöсна вöлi торкöма заказъяс иналöмын участвуйтысьяслысь правояссö да оланпас серти интересъяссö, Россия Федерацияса законодательство серти татшöм торкалöмъяссö быть бырöдöм йылысь предписание сетöм, сы лыдын торгъяс бырöдöм йылысь;

2) заказ иналöм йылысь Оланпаслöн 17 статьяса 1 юкöнын индöм йöзлы быть олöмö пöртöм вылö татшöм торкалöмъяссö Россия Федерацияса законодательство серти бырöдöм йылысь предписание;

3) иналöм заказ лöсявтöмöн лыддöм йылысь искöн ёрдö, арбитражнöй ёрдö шыöдчöм.

3.4.2. Торкалöмъяс бырöдöм йылысь предписание, мый сетöма заказъяс иналöм йылысь Оланпаслöн 17 статьясса 9 юкöн серти, сiйöс сетан лунсянь куим уджалан лун чöжöн колö йöзöдны официальнöй сайтын.

3.4.3. Торкалöмъяс бырöдöм йылысь предписаниеяс субъектлы колö збыльмöдны татшöм предписаниелöн индöм кадколастö.

3.4.4. Тайö Регламентын III юкöдлöн 4 юкöдувса 3.4.1. пунктын индöм документъяс вермасны юöртны адресатъяслы пошта пыр либö босьтысьöс петкöдлысьлы кырымпас серти.

**IV. Государственнöй мог збыльмöдöм бöрся видзöдан пöрадок да формаяс**

4.1. Сы бöрся, кыдзи Министерствоса специалистъяс быд лун пыдди пуктöны да збыльмöдöны государственнöй мог олöмö пöртöм вылö корöмъяс индысь тайö Регламентлысь да мукöд нормативнöй правовöй актлысь положениеяс, а сідзжö кыдзи кывкутысьяс примитöны решениеяс, видзöдö Коми Республикаса экономика сöвмöдан министрöс медводдза вежысь.

4.2. Тырвыйö да колана ног збыльмöдöм государственнöй мог бöрся планöвöй прöверкаяс нуöдö министрöс медводдза вежысь кварталнас öтчыдысь, непланöвöй прöверкаяс – колана дырйи.

4.3. Государственнöй мог збыльмöдігöн примитöм (вöчöм) решениеясысь да вöчöмторйысь (вöчтöмторйысь) гражданскöй служащöйяс (специалистъяс) кывкутöны законодательствоöн индöм серти.

**V. Чина мортлысь вöчöмторсö (вöчтöмторсö), а сідзжö государственнöй мог збыльмöдігöн сыöн примитöм решениесö обжалуйтан пöрадок**

5.1. Прöверитан субъектса чина мортлöн эм право вöчöмторсö (вöчтöмторсö) да государственнöй мог збыльмöдiгöн примитöм (вöчöм) решениесö ёрдöдз обжалуйтöм вылö.

5.2. Ёрдöдз обжалуйтанторнас вермас лоны абу колана ногöн государственнöй мог збыльмöдöм.

5.3. Ёрдöдз обжалуйтан процедура заводитчöм вылö подувнас лоö Министрлы Министерствоса чина йöзлöн вöчöмтор (вöчтöмтор) вылö колана мортöн гижöмöн шыöдчöм (норасьöм) мöдöдöм.

5.4. Гижöда шыöдчöм (норасьöм) видлалöмын öткажитöны сэк, кор:

1) шыöдчöмын (норасьöмын) абу гижöма прöверитан субъект чина мортлысь овсö, кодi мöдöдö шыöдчöмсö, да пошта инпассö, мый серти колö сетны вочакыв.

2) шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

3) сэки, кор шыöдчöмын эмöсь корöмъяс, мый вылö унаысь нин вöлi сетлöма гижöмöн вочакыв водзынджык мöдöдлöм норасьöмъяскöд йитöдын, да та дырйи норасьöмын оз вайöдсьыны выль помкаяс либö лоöмторъяс;

4) шыöдчöмсö (норасьöмсьö) он вермы лыддьыны.

5.5. Шыöдчöм (норасьöм) видлалöмын öткажитöм дырйи шыöдчысьöс юöртöны гижöмöн öткажитан помкасö индöмöн.

5.6. Прöверитан субъектса чина мортлöн эм право босьтны шыöдчöм (норасьöм) подулалöм да видлалöм вылö колана юöр да документъяс тайö Регламентлöн II юкöд серти.

5.7. Шыöдчöм (норасьöм) мöдöдöны Коми Республикаса экономика сöвмöдан министрлы.

5.8. Норасьöмъяссö примитö котыртан удж нуöдан да государственнöй заказ иналан юкöнса начальник (167983, Коми Республика, Сыктывкар, Интернациональнöй ул, 108, телефон: (8212) 24-62-99, E-mail: minek@rkomi.ru; уджалан кад: быд лун, субöта да вежалун кындзи, 9.00-сянь 17.30-öдз (пекничаö 16.00-öдз), пажын 13.00-сянь 14.00-öдз).

5.9. Шыöдчöм (норасьöм) видлавсьö гижöмöн шыöдчöм регистрируйтан лунсянь комын календарнöй лунöн.

5.10. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.11. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.12. Вöчöмторсö (вöчтöмторсö) да решениеяссö, мый олöмö пöртöма да примитöма шыöдчöм (норасьöм) видлалiгöн, вермас обжалуйтны ёрд пöрадок серти Россия Федерацияса гражданскöй процессуальнöй да арбитражнöй процессуальнöй законодательствоöн урчитöм кадколастö.

Государственнöй да муниципальнöй коланлун вылö

вузöс вайöм, уджъяс вöчöм, услугаяс сетöм вылö

заказъяс иналан юкöнын контроль нуöдöм кузя

государственнöй мог збыльмöдан

административнöй регламент дорö

1 содтöд

**Государственнöй мог збыльмöдан блок-схема**

|  |
| --- |
| Прöверка нуöдöм йылысь решение примитöм да прöверка дорö дасьтысьöм |
| Прöверка нуöдöм |
| Прöверкалöн помшуöмъяс кузя акт лöсьöдöм, прöверитан субъектлöн чина йöзöс прöверка кузя актöн тöдмöдöм |
| Прöверка нуöдiгöн аддзöм торкалöмъяс серти мераяс примитöм |

Исакова 33 707 пас